TARYBOS REGLAMENTAS (EB) Nr. 705/2008
2008 m. liepos 24 d.
panaikinantis Reglamentą (EB) Nr. 243/2008 dėl tam tikrų ribojančių priemonių taikymo neteisėtoms Komorų Sąjungos Anžuano salos valdžios institucijoms
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 60 ir 301 straipsnius,
atsižvelgdama į 2008 m. liepos 24 d. Tarybos bendrąją poziciją 2008/611/BUSP, panaikinančią Bendrąją poziciją 2008/187/BUSP dėl ribojančių priemonių neteisėtai Komorų Sąjungos Anžuano vyriausybei (1),
atsižvelgdama į Komisijos pasiūlymą,
kadangi:
(1)
Atsižvelgdama į Afrikos Sąjungos Komisijos Pirmininko prašymą dėl paramos, Taryba priėmė Bendrąją poziciją 2008/187/BUSP (2) dėl ribojančių priemonių neteisėtai Komorų Sąjungos Anžuano vyriausybei ir kai kuriems su ja susijusiems asmenims. Toje Bendrojoje pozicijoje numatytos ribojančios priemonės apima atitinkamiems asmenims priklausančių lėšų ir ekonominių išteklių įšaldymą, kuris Bendrijoje buvo įgyvendintas Tarybos reglamentu (EB) Nr. 243/2008 (3).
(2)
Atsižvelgiant į tai, kad 2008 m. kovo 25 d. įvyko karinė intervencija ir buvo atkurti Komorų Sąjungos Vyriausybės įgaliojimai Anžuano saloje, Bendrojoje pozicijoje 2008/611/BUSP numatoma panaikinti Bendrąja pozicija 2008/187/BUSP nustatytas ribojančias priemones.
(3)
Todėl Reglamentas (EB) Nr. 243/2008 turėtų būti panaikintas,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 243/2008 panaikinamas.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 24 d.